Այն ժամանակ էլ կային մարդիկ, որոնք զգուշացնում էին, որ դատական համակարգը ստրկացնելը վտանգավոր ճանապարհ է, որ դրանով հիմք ենք դնում մի արատավոր ավանդույթի, երբ դատարանները կծառայեն այսօր սրան, վաղը՝ նրան։ Եվ չի բացառվում, որ այսօր հրահանգներ իջեցնողը վաղն ինքը հայտնվի այդ մսաղացի մեջ, ինչի ականատեսն ենք այսօր։ Չէ՞ որ 10 տարի անսահմանափակ իշխանություն ունեցող անձը՝ Ռոբերտ Քոչարյանն է այսօր հայտնվել այդ կարգավիճակում, եւ նրա հույսն այսօր այն է, որ դատական համակարգն այնքան ոչնչացված չէ, այնքան ջախջախված չէ, որ կհամարձակվի դեմ գնալ իշխանության կամքին ու իր օգտին որոշում կայացնել։